**Átjárhatósági követelmények**

A HungaroControl Zrt. által üzemeltetett összes ATM rendszernek és berendezésnek meg kell felelnie az Európai Unió alkalmazandó átjárhatósági rendeleteinek. Ezért az alábbi követelményeket **kell** teljesíteni:

1. Az Ajánlattevőnek/Szállítónak a Vevő részére át **kell** adnia az Európai Légiforgalmi Szolgáltatási Hálózat átjárhatóságáról szóló, AZ EURÓPAI PARLAMENT ÉS A TANÁCS 552/2004/EK RENDELETE (2004. március 10.) („átjárhatósági rendelet”) 5. cikke szerinti *EK-megfelelőségi nyilatkozatot vagy EK-alkalmazhatósági nyilatkozatot* a szállítandó EATMN rendszerelemekre vonatkozóan.
2. Abban az esetben, ha a szállítandó rendszerelemekre vonatkozóan léteznek *közösségi műszaki előírásokként* megállapított és az Európai Unió Hivatalos Lapjában közzétett, az európai szabványügyi testületek által kidolgozott *európai szabványok* vagy az Eurocontrol által kidolgozott előírások, és az ilyen közösségi műszaki előírásokban foglalt követelményeket alkalmazták a rendszerelemekre az átjárhatósági rendelet II. Mellékletének A részében és B részében felsorolt általános és különleges alapvető követelményeknek és a vonatkozó átjárhatósági végrehajtási szabályokban (ha van ilyen) foglalt különleges követelményeknek való megfelelés vonatkozásában, az Ajánlattevő/Szerződő részéről *EK-megfelelőségi nyilatkozatot* **kell** átadni.
3. Az *EK-megfelelőségi nyilatkozatnak* vagy az *EK-alkalmazhatósági nyilatkozatnak* tartalmaznia **kell** az átjárhatósági rendelet III. Mellékletében meghatározott összes elemet és teljes összhangban **kell** összeállítani az EUROCONTROL-GUID-137, 2012-02-20, Edition 3.0 vagy az EK-megfelelőségi nyilatkozat illetve az EK-alkalmazhatósági nyilatkozat átadásának időpontjában érvényes, [az egységes európai égbolt átjárhatósági rendeletének szempontjából a megfelelőségértékelésre vonatkozó legutolsó EUROCONTROL útmutató anyag](http://www.eurocontrol.int/sites/default/files/publication/files/20120220-ca-guid-v3.0.pdf)gal (a továbbiakban: [EUROCONTROL útmutató anyag](http://www.eurocontrol.int/sites/default/files/publication/files/20120220-ca-guid-v3.0.pdf)) és az abban hivatkozott sablonoknak megfelelő struktúrával és tartalommal **kell** rendelkeznie.
4. Az *EK-megfelelőségi nyilatkozat* és az *EK-alkalmazhatósági nyilatkozat* céljára az [EUROCONTROL útmutató anyag](http://www.eurocontrol.int/sites/default/files/publication/files/20120220-ca-guid-v3.0.pdf)ban hivatkozott sablonokat **kell** alkalmazni:
   1. az EK-megfelelőségi nyilatkozat céljára: az "EC declaration of conformity of an EATMN Constituent", Version 1.3, 20/02/2012", illetve az EK-megfelelőségi nyilatkozat átadásának időpontjában érvényes legutolsó verziót,
   2. az EK-alkalmazhatósági nyilatkozat céljára: az "EC declaration of suitability for use of an EATMN Constituent", Version 1.3, 20/02/2012" vagy az EK-alkalmazhatósági nyilatkozat átadásának időpontjában érvényes legutolsó verziót.

MEGJEGYZÉS: Ezek a nyilatkozat sablonok az Eurocontrol weboldaláról: <http://www.eurocontrol.int/articles/conformity-assessment> letölthetőek vagy kérésre megküldésre kerülnek az Ajánlattevő/Szállító számára.

1. Az Ajánlattevőnek/Szállítónak az *EK-megfelelőségi nyilatkozat* illetve az *EK-alkalmazhatósági nyilatkozat* mindegyik részében meg **kell** adnia minden releváns információt a szükséges részletességgel, ahogy az az EK-megfelelőségi nyilatkozat illetve az EK-alkalmazhatósági nyilatkozat sablonokban fel van tüntetve, figyelembe véve az [EUROCONTROL útmutató anyag](http://www.eurocontrol.int/sites/default/files/publication/files/20120220-ca-guid-v3.0.pdf) minden lényeges részében található összes információt is (különösen azokat, amelyek a megfelelőségértékelési alapelvekre, a különböző EATMN rendszerek és rendszerelemek meghatározására, a megfelelőségértékelés alapjának megállapítására, az EK-megfelelőségi illetve EK-alkalmazhatósági nyilatkozatok kitöltésére, a megfelelőségértékelés kezelésére vonatkoznak, valamint azokat is, amelyek a B, C, D , E és F Mellékletekben találhatók).
2. A fent leírtakkal összhangban az *EK-megfelelőségi nyilatkozatnak* illetve az *EK-alkalmazhatósági nyilatkozatnak* a következő legfontosabb részeket **kell** magában foglalnia az alábbi tartalommal:
   1. *II - Az EATMN rendszerelem leírása*

Az *EK-megfelelőségi nyilatkozat* illetve *az* *EK-alkalmazhatósági nyilatkozat* ezen részének tartalmaznia **kell**:

1. a rendszerelem meghatározását
2. rendeltetési célját
3. funkcióit
4. interfészeit

a lényeges részletekkel és rendelkeznie **kell** egy, az [EUROCONTROL útmutató anyag](http://www.eurocontrol.int/sites/default/files/publication/files/20120220-ca-guid-v3.0.pdf) 3. fejezetében leírtak szerinti EATMN megjelenítéssel.

* 1. *III - A felhasználás feltételei*

Az *EK-megfelelőségi nyilatkozat* illetve *az* *EK-alkalmazhatósági nyilatkozat* ezen részének tartalmaznia **kell**:

1. a légiforgalmi szolgáltatási környezet leírását a lényeges részletekkel
2. a legfontosabb teljesítmény jellemzőket
3. az EATMN rendszerelem alkalmazásának feltételeit és korlátait

Ha nem léteznek ilyen feltételek vagy korlátozások, azt egyértelműen fel **kell** tüntetni.

* 1. *IV - Szabályozás hivatkozások*

Az *EK-*megfelelőségi *nyilatkozat* illetve *az* *EK-alkalmazhatósági nyilatkozat* ezen részének tartalmaznia **kell**:

1. az átjárhatósági rendeletre való hivatkozást annak azonosítási számával és teljes címével
2. az átjárhatósági rendelet EATMN rendszerelemre alkalmazandó (általános és különleges) alapvető követelményeinek felsorolását
3. a rendszerelemre alkalmazandó végrehajtási szabályokra való hivatkozást azok azonosítási számával és teljes címével
4. az adott átjárhatósági végrehajtási szabályok vonatkozó jogszabályi rendelkezéseit, amelyeknek az EATMN rendszerelem megfelelt (pl. szabványok, irányelvek, ICAO, Eurocontrol, Eurocae, EASA műszaki előírások), amelyeket az alkalmazandó végrehajtási szabályok tartalmaznak és amelyek ezáltal a SES átjárhatósági rendelet megfelelőségértékelési szabályozási alapjának szerves részét képezik.
   * 1. Az Ajánlattevőnek/Szállítónak meg **kell** határoznia az átjárhatósági rendeletnek azokat az (általános és különleges) alapvető követelményeit, valamint azokat a végrehajtási szabályokat és azok vonatkozó jogszabályi rendelkezéseit, amelyek az EATMN rendszerelemre alkalmazandóak, és garantálnia **kell**, hogy a rendszerelemre alkalmazandó összes jogszabályi előírás, rendelkezés (a szabályozási alap) meghatározásra került és a szállítandó EATMN rendszerelem megfelel a szabályozási alapnak.
   1. *V - Megfelelési eszközök*
      1. Az *EK-*megfelelőségi *nyilatkozat* illetve *az* *EK-alkalmazhatósági nyilatkozat* ezen részének tartalmaznia **kell** azoknak az alkalmazandó szabványoknak, egyéb működési és műszaki előírásoknak a felsorolását (a megfelelési eszköz alap) azonosítási számmal és teljes címmel, amelyek követelményei vonatkoznak az EATMN rendszerelemre és amelyek követelményeinek az megfelelt.
      2. Az EK-megfelelőségi nyilatkozat esetében ennek a résznek csak azokat a közösségi műszaki előírásokat **kell** tartalmaznia, amelyeknek az EATMN rendszerelem megfelel.
      3. Az EK-alkalmazhatósági nyilatkozat esetében ennek a résznek egyéb, a "Szabályozás hivatkozások" részben meghatározott szabályozások (a szabályozási alap) megfelelési eszközeiként alkalmazott szabványokat, működési és műszaki előírásokat **kell** tartalmaznia.
      4. Az Ajánlattevőnek/Szállítónak meg **kell** határoznia azokat a közösségi műszaki előírásokat (ha van ilyen), egyéb szabványokat, működési és műszaki előírásokat, amelyek a "Szabályozás hivatkozások" részben meghatározott szabályozási követelményeknek (a szabályozási alap) való megfelelési eszközökként alkalmazandóak az EATMN rendszerelemre, és garantálnia **kell**, hogy a rendszerelemre alkalmazandó összes szabvány, működési és műszaki előírás (a megfelelési eszköz alap) meghatározásra került és a szállítandó EATMN rendszerelem megfelel a megfelelési eszköz alapnak.
   2. *VI - Kísérő dokumentumok*
      1. Az *EK-*megfelelőségi *nyilatkozat* illetve *az* *EK-alkalmazhatósági nyilatkozat* ezen részének tartalmaznia **kell** az EK-megfelelőségi nyilatkozattal vagy az EK-alkalmazhatósági nyilatkozattal szállítandó dokumentumok felsorolását.
      2. Az EK-alkalmazhatósági nyilatkozat esetében a kísérő dokumentumoknak tartalmazniuk **kell** azoknak a követelményeknek a nyomonkövethetőségét, amelyeket a szabályozási és a megfelelési eszköz alap által meghatározott megfelelőségértékelésre használtak.
      3. A követelmények nyomonkövethetőségét megfelelőségi mátrix formájában **kell** dokumentálni.
      4. Az EK-alkalmazhatósági nyilatkozat kísérő dokumentumainak tartalmazniuk **kell** az átjárhatósági rendelet II. Mellékletének A. részében és B. részében felsorolt általános és különleges alapvető követelményeknek és a vonatkozó átjárhatósági végrehajtási szabályokban (ha van ilyen ) foglalt különleges követelményeknek való megfelelés indokolását támogató elemzést megfelelőségi mátrix formájában, amikor megfelelési eszközökként a közösségi műszaki előírásoktól eltérő szabványokat alkalmaznak.
      5. Megfelelőségi mátrix céljára az átjárhatósági rendelet II. Mellékletének A. részében és B. részében felsorolt általános és különleges alapvető követelményeknek való megfelelés vonatkozásában az [EUROCONTROL útmutató anyag](http://www.eurocontrol.int/sites/default/files/publication/files/20120220-ca-guid-v3.0.pdf)ban hivatkozott sablont ("Verification of Compliance Matrix", Version 1.0" vagy az EK-megfelelőségi nyilatkozat illetve az EK-alkalmazhatósági nyilatkozat átadásának időpontjában érvényes legutolsó verziót) **kell** alkalmazni.

MEGJEGYZÉS: A sablon az Eurocontrol <http://www.eurocontrol.int/articles/conformity-assessment> weboldaláról letölthető vagy kérésre megküldésre kerül az Ajánlattevő/Szállító számára.

* + 1. Külön megfelelési mátrixot **kell** adni a szállítandó EATMN rendszerelemekre vonatkozó átjárhatósági végrehajtási szabály(ok)ban (ha van ilyen) foglalt összes különleges követelmény vonatkozásában.
    2. Ennek a megfelelési mátrixnak tartalmaznia **kell** legalább a következő információkat:

1. a vonatkozó végrehajtási szabályokra való hivatkozást azok azonosítási számával és teljes címével
2. a vonatkozó jogszabályi rendelkezések, követelmények azonosítóját és szövegét
3. a megfelelőség ellenőrzés eredményét (Rendben/Nincs rendben)
4. a megfelelés ellenőrzést alátámasztó bizonyítékokat.

MEGJEGYZÉS: Abban az esetben, ha az EK-megfelelőségi nyilatkozatban megjelölt közösségi műszaki előírást alkalmazzák, nincs szükség ilyen megfelelési mátrixra, mivel a közösségi műszaki előírás már tartalmaz hasonló nyomonkövethetőségi táblázatot az alapvető követelményekre és/vagy a vonatkozó átjárhatósági végrehajtási szabályokra vonatkozóan.

* + 1. Az Ajánlattevő/Szállító által szállítandó EATMN rendszerelemre alkalmazandó azonosított megfelelési eszközök követelményei vonatkozásában a következő információkat **kell** megadni a megfelelési mátrix részeként minden egyes megfelelési eszközre vonatkozóan:

1. a rendszerelemet
2. a vonatkozó követelmények azonosítóját és szövegét
3. az ellenőrzés módját
4. a megfelelőség ellenőrzés eredményét (Rendben/Nincs rendben)
5. a megfelelés ellenőrzést alátámasztó bizonyítékokat (hivatkozás az ellenőrzési eljárásra/eredményre, például teszt vizsgálat/teszt eredmény).
   * 1. Ezeket a megfelelési mátrixokat az EK-nyilatkozatokkal **kell** átadni és azoknak a kísérő dokumentumok részét **kell** képezniük és azokban fel **kell** lenniük sorolva.
     2. A megfelelési mátrixokban hivatkozott információt kérésre rendelkezésre **kell** bocsátani.
     3. A fentiekben leírt megfelelési mátrixokon kívül a kísérő dokumentumoknak tartalmazniuk **kell** egy olyan dokumentumot (például megvalósítás megfelelési nyilatkozat), amely leírja a megvalósítás jellemzőit a referencia előírásokhoz képest, valamint utasításokat, teljesítmény jellemzőket, telepítési, beállítási, üzemeltetési és karbantartása kézikönyveket, ellenőrzési és vizsgálati jelentés összefoglalót, vizsgálati tanúsítványt (ha bejelentett szervezet is be lett vonva a megfelelőségértékelési feladatokba).
     4. Az Ajánlattevőnek/Szállítónak a Vevő részére a pályázati dokumentációval át **kell** adni az EK-megfelelőségi nyilatkozat vagy az EK-alkalmazhatósági nyilatkozat előzetes változatát és az EK-megfelelőségi nyilatkozat vagy az EK-alkalmazhatósági nyilatkozat végleges változatát a megfelelő kísérő dokumentumokkal legkésőbb a szállítandó EATMN rendszerelemek gyári átvételi teszt (FAT) jegyzőkönyvével együtt.
   1. *VII - Az eljárás leírása*

Az *EK-*megfelelőségi *nyilatkozat* illetve *az* *EK-alkalmazhatósági nyilatkozat* ezen részének tartalmaznia **kell** a rendszerelem megfelelelőségének vagy alkalmazhatóságának megállapítása érdekében lefolytatott eljárásra vonatkozó releváns információt a szükséges részletességgel. Ennek a résznek tartalmaznia **kell** legalább a következő információkat:

1. a gyártó (Ajánlattevő/Szállító) szerepét az eljárásban
2. a 768/2008/EK határozat azon moduljának megjelölését, amelyet az eljárás során alkalmaztak (és az értékelés eredményeit)
3. amennyiben egy vonatkozó, alkalmazandó végrehajtási szabály által meghatározott speciális megfelelőségértékelési eljárást alkalmaztak, az adott szabályozásra való hivatkozást
4. adott esetben (pl. abban az esetben, ha egy vonatkozó, alkalmazandó végrehajtási szabály előírja) az eljárásban alkalmazott bejelentett szervezet szerepét és szükséges azonosító adatait, valamint a bejelentett szervezet vizsgálati tanúsítványának szükséges adatait.
5. Az Ajánlattevőnek/Szállítónak karban **kell** tartania az EK-megfelelőségi vagy EK-alkalmazhatósági nyilatkozatot és biztosítania **kell**, hogy azok tartalma tükrözze a rendszerelemre alkalmazandó megfelelőségértékelési szabályozási alapban történt összes változást, valamint a rendszerelemben és annak felhasználási feltételeiben történt, a rendszerelem és az arra vonatkozó nyilatkozat Vevőnek való átadásának időpontjában érvényes változásokat.
6. Az Ajánlattevőnek/Szállítónak a Vevő részére át **kell** adnia az EK-ellenőrzési nyilatkozat műszaki dokumentációjához az átjárhatósági rendelet és az [EUROCONTROL útmutató anyag](http://www.eurocontrol.int/sites/default/files/publication/files/20120220-ca-guid-v3.0.pdf) szerint szükséges összes dokumentumot.
7. Az Ajánlattevőnek/Szállítónak a Vevő részére át **kell** adnia az összes szükséges fentiekben meghatározott EK-nyilatkozatot és kísérő dokumentumot (megfelelési mátrixok, megvalósítás megfelelési nyilatkozatok, utasítások, teljesítmény jellemzők, kézikönyvek, ellenőrzési és vizsgálati jelentés összefoglaló, vizsgálati tanúsítvány, stb.) magyar és/vagy angol nyelvű, elektronikusan olvasható formátumban (pl.: doc, docx, pdf, xls, xlsx, stb.)
8. A Vevőnek meg **kell** megvizsgálnia az Ajánlattevő/Szállító által átadott dokumentumokat és azokat a kézhezvételüktől számított két héten belül írásban jóvá **kell** hagynia, vagy írásban közölnie **kell** a megjegyzéseit és a véleményét a dokumentumok esetleges hibáival és hiányosságaival kapcsolatban, és egy megfelelő határidőt (legalább egy hét) is meg **kell** határoznia ezen hibák kijavítására. Az Ajánlattevőnek/Szállítónak ismételten be **kell** nyújtania a Vevőnek jóváhagyásra a Vevő megjegyzéseinek és véleményének megfelelően módosított dokumentumokat a Vevő által meghatározott határidőn belül.
9. Az *EK-megfelelőségi nyilatkozat* vagy az *EK-alkalmazhatósági nyilatkozat*, valamint a fentiekben felsorolt kísérő dokumentumoknak a tartalmát egyeztetni **kell** a Vevővel és annak jóvá **kell** hagynia.